OpenLLM-France/wikimedia huggingface dataset:
# Matorral a Xile

El Matorral de Xile és una ecoregió terrestre de clima mediterrani situada al Xile Central a Amèrica del Sud. Forma part de l'ecozona neotropical.
Ocupa una superfície d'uns 148.500 km² i limita al nord amb el desert d'Atacama, al sud amb la Selva de Valdivia i a l'est amb els Andes. El matorral de Xile és una de les cinc regions de clima mediterrani del món, totes elles situades a la part occidental dels continents. les altres quatre regions són la Conca del Mediterrani, el chaparral de Califòrnia, la Província del Cap d'Àfrica del Sud i el kwongan a Austràlia Occidental. El Matorral ocupa el Xile central entre les latituds 32° i 37° sud.

## Flora i fauna

L'ecoregió del matorral xilè hostatja diverses comunitats de plantes.
* Matorral litoral va des de La Serena al nord fins a Valparaíso al sud. Hi són típiques les espècies de plantes de Bahia ambrosioides, Palhuén (Adesmia microphylla), i Palo de Yagua, (Fuchsia lycioides). És similar a la garriga de la Conca del Mediterrani i al coastal sage scrub del sud de Califòrnia.
* Matorral compost per plantes esclerofil·les, cactus, i bromeliàcies. Inclou les espècies Lithraea venenosa, Quillay (Quillaja saponaria), cactus (Echinopsis chiloensis), i Bromelàcies del gènere Puya. És similar al chaparral de Califòrnia i a la màquia de la Conca Mediterrània.
* Espinal és una sabana composta per arbres espaiats predominantment l'espino (Acacia caven) i (Prosopis chilensis).
* Arbredes i boscos esclerofil·les estan composts predominantment per arbres de fulla persistent, que inclouen el Peumo (Cryptocarya alba), Boldo (Peumus boldus), Mayten (Maytenus boaria), i la palmera (Jubaea chilensis).
Aquesta ecoregió té moltes espècies endèmiques amb afinitats amb els tròpics sud-americans i la Flora antàrtica i la dels Andes. Un 95% de les seves espècies són endèmiques de Xile, incloent-hi Gomortega keule, Pitavia punctata, Nothofagus alessandrii, i la palmera xilena, Jubaea chilensis.

## Conservació

El Matorral conté la majoria de les grans ciutats de Xile i la Vall Central Xilena de gran importància agrícola. Aquesta regió està sotmesa a un pasturatge extensiu, aprofitament de la fusta i urbanització i és la regió xilena menys protegida per parcs nacionals i reserves.

## Bibliografia

* Peter R. Dallman (1998). Plant Life in the World's Mediterranean Climates: California, Chile, South Africa, Australia, and the Mediterranean Basin. California Native Plant Society and University of California Press, Berkeley, California.
* C. Michael Hogan (2008) Chilean Wine Palm: Jubaea chilensis, GlobalTwitcher.com, ed. N. Stromberg Arxivat 2012-10-17 a Wayback Machine.

## Referències

* ↑ C. Michael Hogan, 2008
# Mazsalaca

Mazsalaca (en alemany: Salisburg; en livonià: Piški Salats; en estonià: Väike-Salatsi) és un poble de Letònia situat al municipi de Mazsalaca a l'antiga región històrica de Vidzeme. Està situada a la riba dreta del riu Salaca, a 45 km de Valmiera i 149 km de la capital Riga.

## Història

L'àrea inclou el més gran enterrament del nord d'Europa de l'Edat de pedra, datat de circa de 5000 aC. L'actual ciutat va començar a desenvolupar-se l'any 1864 quan es va construir un pont sobre el riu Saloca.
A l'octubre del 2009 es va trobar el cràter d'un meteorit en un camp pròxim a la ciutat, que més tard va resultar ser una falsa notícia com a part d'una campanya de màrqueting realitzada per la companyia de telecomunicacions Tele2.

## Personatges il·lustres

* Augusts Kirhenšteins Polític i biòleg

## Referències

* ↑ «Doubts over Latvia 'meteor crash'» (en anglès). BBC. [Consulta: 14 juny 2015].
* ↑ Kolyako, Nina. «Mazsalaca meteorite" in Latvia – marketing hoax by Tele2» (en anglès). The Baltic Course. [Consulta: 14 juny 2015].

## Vegeu també

* Localitats de Letònia
* Casa Senyorial de Mazsalaca
# Matías Jonathan Platero

Matías Jonathan Platero (San Juan de la Frontera, 17 de gener de 1988) és un jugador d'hoquei patins argentí, que des de la temporada 2014-2015 juga al Reus Deportiu. Al llarg de la seva trajectòria esportiva ha jugat en equips com el Concepción PC, el CP Tenerife, l'Amatori Lodi, el Hockey Valdagno, el Reus Deportiu en dues ocasions i l'Sporting Clube de Portugal.

## Palmarès
### Reus Deportiu

* 2 Copes d'Europa (2008/09, 2016/17)
* 1 Campionat del Món de Clubs (2008)
* 1 Lliga Catalana (2016)

### Selecció argentina

* 1 Campionat del Món "A" (2015)

## Referències

* ↑ «Plantel» (en portuguès). Mundial2015.hoqueipt.com. Arxivat de l'original el 2015-06-23. [Consulta: 28 gener 2017].
* ↑ Graell, Jordi. «El Reus Deportiu presenta Matías Platero». Ara.cat, 25-08-2014. [Consulta: 11 març 2016].
* ↑ Amigó, Gerard. «Platero: 'Esta es la casa que me vio crecer como jugador'» (en castellà). DiarideTarragona.com, 25-08-2014. Arxivat de l'original el 2017-02-02. [Consulta: 28 gener 2017].
* 1 2 Gallofré, Josep. «Matías Platero confirma que jugarà al Reus Deportiu la propera temporada». ElPuntAvui.cat, 29-05-2014. [Consulta: 28 gener 2017].
* ↑ «Matías Platero renova amb el Reus Deportiu». ReusDigital.cat, 21-12-2015. [Consulta: 28 gener 2017].

## Enllaços externs

* Perfil al web del Reus Deportiu
# Matías Pascual

Matías José Pascual (San Juan de la Frontera, 7 de desembre de 1989) és un jugador d'hoquei sobre patins argentí, que actualment juga de defensa al primer equip del Futbol Club Barcelona.
Pascual és un defensa argentí que s'inicià en competeció a les files de l'Olimpia PC i després al SEC de San Juan. La temporada 2013/14 fitxà pel FC Barcelona, després d'haver conquerit importants èxits en els dos anys que va jugar a les files de l'HC Liceo de La Corunya.

## Palmarès
### HC Liceo

* 1 Copa Intercontinental (2011)
* 1 Supercopa d'Europa (2011/12)
* 1 Copa d'Europa (2011/12)
* 1 OK Lliga / Lliga espanyola (2012/13)

### FC Barcelona

* 2 Copa d'Europa (2013/14, 2017/18)
* 1 Supercopa espanyola (2013/14)
* 5 OK Lligues / Lligues espanyoles (2013/14, 2014/15, 2015/16, 2016/17, 2017/18)
* 4 Copes del Rei / Copes espanyoles (2016, 2017, 2018, 2019)

## Referències

* 1 2 3 «Perfil de Matías Pascual». FCB.cat. [Consulta: 1r juliol 2014].
* ↑ Graell, Jordi. «El Barça d'hoquei patins presenta Matías Pascual». Ara.cat, 08-10-2013. [Consulta: 1r juliol 2014].

## Enllaços externs

* Perfil al web del FC Barcelona
# Medalla del Servei General a l'Índia 1936-39

La Medalla del Servei General a l'Índia 1936-39 (anglès: India General Service Medal (1936)) és una medalla de campanya dels exèrcits britànic i indi, creada el 3 d'agost de 1938 pel rei Jordi VI del Regne Unit, i atorgada a oficials i tropa dels exèrcits britànic i indi per diverses campanyes militars menors a l'Índia (al Waziristan i a la Frontera Nord-oest) entre 1936 i 1939.
Reemplaçà la Medalla del Servei General a l'Índia 1908-35.
Cadascuna de les campanyes que cobrí era representada per una barra al galó, i la medalla no podia atorgar-se sense barra. Se'n sancionaren dues:
* NORTH WEST FRONTIER 1936-37: atorgada pel servei en operacions contra els Fakir d'Ipi al Waziristan entre el 24 de novembre de 1936 i el 16 de desembre de 1937
* NORTH WEST FRONTIER 1937-39: atorgada pel servei en operacions contra els Fakir d'Ipi al Waziristan entre el 16 de desembre de 1937 i el 31 de desembre de 1939.
Els receptors d'una Menció als Despatxos podien lluir el Manat de Fulles de Roure sobre el galó.
Va quedar obsoleta el 1947, amb la independència de l'Índia.

## Disseny

Una medalla de plata de 36mm de diàmetre. L'anvers mostra la imatge coronada del nou rei Jordi VI, amb la inscripció "GEORGIUS VI D.G. BR OMN REX ET INDIAE IMP". Al revers apareix la figura d'un tigre sobreimpressionada a unes muntanyes, amb la inscripció "INDIA" a sota.
Penja d'una cinta amb una ampla franja grisa al mig, flanquejada per una estreta franja vermella i dues franges verdes a les puntes.
# MFF

MFF té els següents significats:
* Museu d'Art Fotogràfic Brandts (del seu nom en danès Museet for Fotokunst), museu de fotografia de Dinamarca
* Mozilla Firefox, navegador web desenvolupat per Mozilla
* Federació de Futbol de Myanmar (del seu nom en anglès Myanmar Football Federation), òrgan regidor del futbol a Myanmar
* Malmö Fotbollförening, equip de futbol de Malmö (Suècia)
* Mestre de la FIDE Femení, títol atorgat per la Federació Internacional d'Escacs
# Vladimir Lučić

Vladimir Lučić (serbi: Владимир Лучић, 17 de juny de 1989) és un jugador professional de bàsquet serbi que juga al Bayern Múnic de la lliga alemanya, mesura 2,02 m i juga principalment en la posició d'aler, però també pot jugar en la posició d'aler pivot.
# Rasbora pauciperforata

Rasbora pauciperforata és una espècie de peix cipriniforme de la família dels ciprínids.

## Morfologia

Els mascles poden assolir els 7 cm de longitud total.

## Distribució geogràfica

Es troba a Tailàndia, Cambodja, Malàisia i Indonèsia.

## Referències

* 1 2 FishBase (anglès)
* ↑ Riehl, R. i H.A. Baensch, 1991. Aquarien Atlas. Band. 1. Melle: Mergus, Verlag für Natur- und Heimtierkunde, Alemanya. 992 p.
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* ↑ Kottelat, M., 1985. Fresh-water fishes of Kampuchea. Hydrobiologia 121:249-279.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Roberts, T.R., 1989. The freshwater fishes of Western Borneo (Kalimantan Barat, Indonesia). Mem. Calif. Acad. Sci. 14:210 p.
* Weber, M. & L. F. de Beaufort. 1916. The fishes of the Indo-Australian Archipelago. III. Ostariophysi: II Cyprinoidea, Apodes, Synbranchi. E. J. Brill, Leiden. Fish. Indo-Aust. Arch. v. 3: i-xv + 1-455.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Jorcas

Jorcas és un poble de la província de Terol. La seva població és de 39 habitants (homes: 24; dones: 15) INE 2005.

## Festes locals

* 29 d'abril: En honor de Sant Pere Màrtir
* 15 d'agost: Festivitat de l'Assumpció (Mare de Déu d'Agost).

## Enllaços externs

* Web de la Comissió de Festes del poble de Jorcas
# Villano Beach

Vilano Beach és una població dels Estats Units a l'estat de Florida. Segons el cens del 2000 tenia 2.533 habitants.

## Demografia

Segons el cens del 2000, Vilano Beach tenia 2.533 habitants, 1.168 habitatges, i 746 famílies. La densitat de població era de 546,4 habitants/km².
Dels 1.168 habitatges en un 20,1% hi vivien nens de menys de 18 anys, en un 54,2% hi vivien parelles casades, en un 6,2% dones solteres, i en un 36,1% no eren unitats familiars. En el 27% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,58.
Per edats la població es repartia de la següent manera: un 15,2% tenia menys de 18 anys, un 5,8% entre 18 i 24, un 27,2% entre 25 i 44, un 35,5% de 45 a 60 i un 16,2% 65 anys o més.
L'edat mediana era de 46 anys. Per cada 100 dones de 18 o més anys hi havia 94,5 homes.
La renda mediana per habitatge era de 54.111 $ i la renda mediana per família de 75.070 $. Els homes tenien una renda mediana de 49.219 $ mentre que les dones 37.353 $. La renda per capita de la població era de 34.635 $. Entorn de l'1,5% de les famílies i el 4,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Vilano Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Vilano Beach». American Fact Finder. Oficina del Cens dels Estats Units, 12-01-2010.
# Medicina del treball

La medicina ball és l'especialitat mèdica que s'encarrega de protegir la salut dels treballadors mitjançant intervencions mèdiques preventives, curatives i de rehabilitació. Són metges i infermers especialitzats per controlar els efectes sobre els treballadors dels riscos laborals. És un ofici essencialment interdisciplinari. És menester col·laborar en equip amb professionals d'altres disciplines, com la seguretat en el treball, la higiene industrial, l'ergonomia i la psicologia. Desenvolupa plans de vigilància de la salut i elabora plans de prevenció. Fa la formació sobre primers auxilis i prevenció de riscos específics.
La medicina de treball té dues missions principals: l'assistència al lloc de treball i la prevenció d'accidents i malalties en relació amb la feina. A més d'intervenir en cas d'incidència o problema individual, el metge de treball ha d'analitzar els riscs i proposar i controlar les mesures per a millorar la seguretat i salut laboral dels treballadors. Segons la mida de l'empresa, té un servei propi o, sobretot per a petites empreses, subcontracta a serveis exteriors. També han de seguir amb particular atenció els grups de risc com ara treballadores embarassades, joves treballadors de 16 a 18 anys, no propis de l'empresa i doncs poc familiaritzats amb les rutines com ara els enviats d'empreses de treball temporal (ETT)
A l'estat espanyol és una especialitat legalment reconeguda.

## Referències

* 1 2 Beltràn, Ana. «Què has de saber sobre l’especialitat de MEDICINA DEL TREBALL?». Col·legi de Metges de Barcelona, 01-03-2018. [Consulta: 15 agost 2023].
* ↑ «Medicina del Treball». Universitat de Vic. [Consulta: 15 agost 2023].
* ↑ Stellmann, 2001, p. ix.
* ↑ «Especialista en medicina del treball». Barcelona Treball - Fitxes Ocupacionals. Batllia de Barcelona. [Consulta: 15 agost 2023].
* ↑ «REAL DECRETO, 127/1984, de 11 de enero, por el que 68 regula la formación médtca·especializada y la obtención del titulo de Médico Especialista.» (en castellà). Butlletí Oficial de l'Estat, 26, 31-01-1984, pàg. 2528.

## Bibliografia

* Mager Stellman, Jeanne; McCann, Michael. Organització Internacional del Treball. Enciclopedia de Salud y Seguridad en el Trabajo (en castellà traduït de l'anglès). 4a ed.. Madrid: OIT & Ministeri de Treball, Migracions i Seguretat Social, 2001. ISBN 84-8417-047-0.
* Guerrero Roca, Alejandro. Medicina del treball. Universitat Oberta de Catalunya.
* Fernando G. (coordinador), Benavides; Pitarque, Sílvia; Juanola, Elena; Puy, Valentí; de Lara, Núria; de Montserrat, Jaume; de Peray, Josep Lluís. Serveis de prevenció de riscos laborals a Catalunya (pdf). Barcelona: Departament de Treball. Departament de Salut. Generalitat de Catalunya., 2006, p. 36.

## Enllaços externs

* «Societat Catalana de Salut Laboral».
* «Inspecció del Treball». Govern d'Andorra.
* «Salud ambiental y laboral» (en castellà). Ministeri de Salut.
# Villanova

Villanova (en cors Villanova) és un municipi francès, situat a la regió de Còrsega, al departament de Còrsega del Sud. L'any 1999 tenia 307 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 80 | 102 | 127 | 171 | 240 | 307 |

## Administració

| Període | Identitat | Partit | Qualitat |
| 2001-2008 | Dominique Bianchi | PNC | |

## Enllaços externs

* Villanova a l'Institut géographique national Arxivat 2007-03-13 a Wayback Machine.
* Villanova a l'Insee Arxivat 2007-07-05 a Wayback Machine.
# Września

Września és una ciutat de Polònia, pertany al voivodat de Gran Polònia. Es troba a 45 km a l'est de Poznań, la capital de la regió. El 2017 tenia 30.279 habitants.

## Monuments

* L'ajuntament, construït entre el 1909 i el 1910
* L'església de l'Assumpció de la Mare de Déu, del segle XV
* L'església evangèlica de l'Esperit Sant, d'estil neogòtic, construïda el 1894
* L'església de fusta de la Santa Creu, construïda el 1664
* L'ajuntament
* L'església de l'Assumpció
* L'església evangèlica de l'Esperit Sant
* L'església de fusta

## Agermanaments

* Garbsen, Alemanya
* Bruz, França
* Nottingham, Regne Unit
# Platja Arenal de Morís

La Platja d'Arenal de Morís, se situa en el lloc de Prado, en la Parròquia de Caravia Alta, en el concejo de Caravia, Astúries. Forma part de la Costa oriental d'Astúries. Se situa en l'extrem oriental de la costa del Concejo de Caravia.
Es tracta d'una platja en forma de petxina, amb accessos rodats fins al jaç de sorra, la qual cosa la fa molt apta per a ús de persones amb discapacitat. Presenta tota mena de serveis, dutxes, lavabos, papereres, servei de neteja, telèfons, berenadors…; cosa que la fa molt freqüentada. El caràcter ventoso d'aquest tram de la costa de Caravia fa que sigui una zona adequada per a la pràctica del surf. de fet en el mes de novembre sol acollir el campionat de surf regional. També és molt adequada per a la pràctica de la pesca de roca i la pesca submarina.

## Referències

* 1 2 3 del Río, Alejandro. Guía total de las playas de Asturias. 244 rincones para disfrutar de la costa asturiana (en castellà). Nobel, 2013, p. 221. ISBN 978-84-8459-669-1.
* ↑ «Arenal de Moris (Caravia) - Playas Asturianas - La Nueva España». Arxivat de l'original el 2022-08-15. [Consulta: 3 octubre 2018].
* ↑ http://sig.magrama.gob.es/93/ClienteWS/Guia-Playas/Default.aspx?nombre=PLAYAS_WEB&claves=DGC.PLAYAS.PLY_CO_PLAYA&valores=37 Arxivat 2015-01-19 a Wayback Machine.
* ↑ «Playa de Caravia/Arenal de Morís en Caravia, playas de Asturias» (en espanyol europeu). [Consulta: 3 octubre 2018].
# Projecte de llei 254 del Senat de Florida

El projecte de llei 254 del Senat de Florida (anglès: Florida Senate Bill 254, abreujat SB 254) és un projecte de llei proposat el 2023 al Parlament de Florida (concretament al Senat de Florida). Permetria a l'Estat d'assumir temporalment la custòdia legal dels infants susceptibles de rebre tractaments d'afirmació de gènere. Afecta les persones trans i les seves famílies.

## Proposta

Va ser presentat el 3 de març del 2023 conjuntament pels senadors de Florida Clay Yarborough i Keith Perry. Segons la proposta, l'estat de Florida podria separar els infants de les famílies si es creu que estan exposats o poden ser exposats a tractaments d'afirmació de gènere. Si és el progenitor amb la custòdia qui rep aquesta mena d'atenció mèdica, també seria lícit llevar-la-hi. Això s'explica per la redefinició que faria la llei de la convivència amb una persona trans com una situació abusiva. A més, si s'aprovés, els menors que visitessin Florida hi estarien subjectes igualment.
Addicionalment, els professionals de la salut haurien de negar-se a proporcionar tractaments d'afirmació de gènere als menors amb risc de perdre la llicència per a exercir de treballadors de l'àmbit sanitari. Tanmateix, no es prohibirien altres tipus d'assistència mèdica, com ara les rinoplàsties o les operacions d'augment de pits.
Yarborough considera que el seu projecte de llei és un «paquet integral d'apoderament parental i legislació de seguretat infantil».

## Referències

* ↑ «SB 254 (2023) - Treatments for Sex Reassignment» (en anglès americà). Florida House of Representatives. [Consulta: 7 març 2023].
* ↑ «Senate Bill 254 (2023)». The Florida Senate. [Consulta: 7 març 2023].
* ↑ Marcus, Josh. «Florida Republicans propose ‘fascist’ bill to remove trans kids from parents’ custody» (en anglès americà). Yahoo Life, 06-03-2023. [Consulta: 7 març 2023].
* 1 2 Tangalakis-Lippert, Katherine. «Florida courts could allow 'emergency' custody of kids with trans parents or siblings — even if they live in another state» (en anglès americà). Business Insider, 03-03-2023. [Consulta: 7 març 2023].
* ↑ Ashton, Mark. «UCCJEA & Weaponization Of Custody Laws» (en anglès). JD Supra, 06-03-2023. [Consulta: 7 març 2023].
* ↑ Gancarski, A. G. «Anti-trans bathroom bill filed in Florida Senate» (en anglès americà). Florida Politics - Campaigns & Elections. Lobbying & Government., 04-03-2023. [Consulta: 7 març 2023].
* ↑ Betta, Katie. «Press Release - SENATOR YARBOROUGH FILES CHILD PROTECTION, PARENTAL EMPOWERMENT LEGISLATION». The Florida Senate, 03-03-2023. [Consulta: 7 març 2023].

## Enllaços externs

* (anglès) Text del projecte de llei
# Projecte de vida

Un projecte de vida és aquella raó, objectiu, meta o sentit que tenen les persones en relació amb la seva pròpia existència i al lloc que ocupen al món. És motor indispensable per desenvolupar una vida amb sentit i plenitud. "És la forma que les persones tenim de plantejar-nos la nostra existència per aconseguir les nostres metes i desitjos, en relació amb diferents àmbits de desenvolupament personal i social". El concepte de projecte de vida està, doncs, íntimament vinculat al sentit de la vida, àmpliament estudiat pel psiquiatre Víctor Frankl.

## Gerontologia

El projecte de vida és un aspecte clau a l'hora d'acompanyar i donar suport a persones institucionalitzades. Aporta un rol, un espai al món, un lloc en què la nostra pròpia existència guanya sentit i significat, i amb ella, tant els moments de felicitat com els de patiment. En el mateix moment de l'ingrés en un entorn institucional, una residència per a gent gran, per exemple, es trenca automàticament amb la programació d'aquest rol (Erving Goffman).
L'Atenció centrada en la persona, en la mesura que vol revertir processos d'institucionalització, situa el projecte de vida al centre de la planificació de les activitats i la vida de la persona.
En relació amb els serveis per a gent gran, "els professionals podem convertir-nos en importants suports dels projectes de vida de les persones si:
* Sabem identificar el que és realment important per a elles
* Permetem i donem suport a la seva continuïtat
* Destaquem els èxits positius aconseguits durant la vida
* Escoltem els seus desitjos
* Donem suport i suggerim metes de vida encara assolibles."

## Referències

* 1 2 Martínez i col·laboradors. «Cuadernos prácticos, Modelo de atención centrado en la persona 1- ¿En qué consiste este modelo de atención?» (en castellà). Departamento de Empleo y Políticas Sociales del Gobierno Vasco y Matia Instituto. [Consulta: 16 octubre 2005].
* ↑ Frankl, Viktor. L'home a la recerca de sentit (en castellà). Herder. Herder, 2015, p. 105.
* ↑ Goffman, E. Internados (en castellà). Amorrortu, 2012.
* ↑ «ACP Gerontologia».
# Moldàvia al Festival de la Cançó d'Eurovisió 2012

La televisió moldava aposta un any més per organitzar una preselecció oberta per escollir el seu representant pel Festival de 2012.

## Organització

El període de recepció de propostes es va obrir el dia 28 de desembre de 2011 i va finalitzar el 16 de gener de 2012. En total, la TRM va rebre 85 propostes. El format comptarà amb una fase prèvia de càstings, on un jurat de la cadena escollirà 20 finalistes. Un finalista addicional es seleccionarà a través d'una plataforma web on els internautes podran votar la seva favorita. Els 21 finalistes competiran a una gala televisada, prevista pel 10 de març de 2012.

## Candidats

Les 85 propostes rebudes es poden consultar a la plataforma web de la TRM:
http://eurovision.trm.md/2012/participanti.php?sort=1 Arxivat 2012-01-21 a Wayback Machine.
Els 20 finalistes anunciats pel jurat de la TRM el 29 de gener de 2012 són:
* Adrian Ursu - Be yourself
* Alexandru Manciu - If you leave
* Anna Gulko - Ballad of love
* Cristina Croitoru - Fight for love
* Dara - Open your eyes
* Doinita Gherman - Welcome to Moldova
* Geta Burlacu - Never ever stop
* Inaya - Lights
* Irina Tarasiuc & Mc Gootsa - Save a little sunshine
* Ksenya Nikora - You better rush
* Leria - A ray of sun
* M Studio - Open your eyes
* MC Mike & Human Place - Moll girl
* Nelly Ciobanu - Turn on the light
* Nicoleta Gavrilita - Crazy little thing
* Paralela 47 - Arde
* Pasha Parfeny - Lautar
* Ruslan Taranu - Blanshe
* Transbalkanica - Balkan riders
* Univox - Moody numbers

## Referències

* ↑ Moldova: TRM calls for songs www.esctoday.com (anglès)
* ↑ Moldova: National final on March 10th www.esctoday.com (anglès)

## Vegeu també

* Festival de la Cançó d'Eurovisió 2012